**H O T Ă R Â R E**

**privind desemnarea reprezentantului Consiliului Județean Cluj în**

**Consiliu de administrație al Centrului Județean de Excelență Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 7 din 11.01.2022 la privind desemnarea reprezentantului Consiliului Județean Cluj în Consiliu de administrație al Centrului Județean de Excelență Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 440/05.01.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 441/05.01.2022şi Avizul cu nr. 440 din 13.01.2022 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Centrului Județean de Excelență Cluj nr. 108/19.11.2021 înregistrată la Consiliul Județean Cluj cu nr. 42.045/22.11.2021 prin care solicită desemnarea unui reprezentant al Consiliului Județean Cluj în Consiliul de administrație al Centrului Județean de Excelență Cluj;

Luând în considerare prevederile art. 123 – 140, ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 99 alin. 1 și 3^1 din Legea educației naționale nr. 1/2011, cu modificările și completările ulterioare;
* art. 17 din anexa la Ordinul Ministrului Educației nr. 5562/2020 privind aprobarea Regulamentului de organizare şi funcţionare a centrelor judeţene de excelenţă/Centrului Municipiului Bucureşti de Excelenţă;
* Ordinului Ministrului Educației nr. 5956/2020 privind înfiinţarea centrelor judeţene de excelenţă/Centrului Municipiului Bucureşti de Excelenţă;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se desemnează doamna Jucan Andreea Maria în calitate de reprezentant al Consiliului Judeţean Cluj în Consiliul de administraţie al Centrului Județean de Excelență Cluj.

**Art. 2 (1)** Persoana nominalizată la art. 1 încheie cu Consiliul Judeţean Cluj un contract de mandat, conform modelului-cadru prevăzut în **anexa**care face parte integrantă din prezenta hotărâre.

**(2)** Se împuterniceşte Preşedintele Consiliului Judeţean Cluj, domnul Alin Tişe, ca în numele şi pentru Consiliul Judeţean Cluj, să semneze Contractul de mandat cu reprezentantul numit în consiliul de adminsitrație al Centrului Județean de Excelență Cluj.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; persoana nominalizată la art. 1 în colaborare cu Centrul Județean de Excelență Cluj.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Centrului Județean de Excelență Cluj, persoanei nominalizate la art. 1, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 4 din 20 ianuarie 2022**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*